stanford-oval/wikipedia huggingface dataset:
M/S Ella J

| M/S Ella J |
| --- | --- |
Tyyppi:  rahtilaiva
Lippuvaltio:  Saint Vincent ja Grenadiinit
Kotipaikka:  Kingstown
IMO-numero:  7521962
MMSI-numero:  376626000
Tunnuskirjaimet:  J8B3536
Aiemmat nimet:  1977–1992: Bore Sun 1992–1993: Liro Sun 1993–2006: Garden 2006–2009: Ella J
Aiemmat omistajat:  1977–1989: Höyrylaiva Oy Bore/ Ångfartygs Ab Bore (myöh. omistaja nimeltään Oy Bore Line Ab) 1989–1992: Ab Grundstenen 49009 1992–1993: Rederi Ab Liro 1993–2006: Rederi Ab Engship 2006–2009: Dilys Carrier Company 2009: Intialainen romuttaja
Rakennustelakka:  A/S Fredrikstad Mekaniska Verksted, Fredrikstad, Norja
Rakennusnumero:  431
Tilattu:  20. elokuuta 1975
Luovutettu:  5. joulukuuta 1977
Status:  Romutus
Tekniset tiedot
Pituus:  150,94 m
Leveys:  19,2 m
Syväys:  6,989 m
Bruttovetoisuus (GT):  10 762
Koneisto:  4 × MWM TBD501-8 diesel
Koneteho:  8 826 kW
Nopeus:  33,34 km/h
Nopeus:  18 kn
Lastikapasiteetti:  1 400 m
Lähteet:  
M/S Ella J (IMO 7521962) oli vuonna 1977 A/S Fredrikstad Mekaniska Verkstedin telakalla Fredrikstadissa Norjassa rakennettu ro-ro-rahtialus. Syksyllä 2009 alus myytiin romutettavaksi.
Ella J:n sisaraluksia ovat M/S Borden ja M/S Maria G.
Käyttöhistoria

Höyrylaiva Oy Bore/ Ångfartygs Ab Bore tilasi aluksen 20. elokuuta 1975. Alus oli valmis 5. joulukuuta 1977, ja se luovutettiin Höyrylaiva Oy Bore/ Ångfartygs Ab Boren omistukseen. Omistaja rekisteröi aluksen Bore Sun -nimisenä Suomen lipun alle. Kotisatamaksi tuli Turku. Tämän jälkeen Bore Sun aloitti liikennöinin linjalla Suomi–Terneuzen–Calais–Suomi. Vuoden 1979 aluksen omistajavarustamo muutti nimekseen Bore Line.
Ab Grundstenen 49009 osti aluksen 6. heinäkuuta 1989 ja teki aikarahtaussopimuksen siitä Rettig Groupin kanssa. Kesäkuussa 1992 alus siirtyi Rederi Ab Liron haltuun nimellä Liro Sun. Syyskuussa 1992 Liro Sun aikarahdattiin Finncarriersin liikenteeseen reitille Helsinki–Kotka–Lyypekki–Rostock. Huhtikuussa 1993 suomalainen Rederi Ab Engship osti aluksen ja rekisteröi sen nimellä Garden Suomen lipun alle. Kotisatamaksi tuli Nauvo. Vuosina 1994–1999 Garden oli aikarahdattuna Argomanin liikenteeseen linjalle Turku–Cuxhaven–Harwich. Argomanin jälkeen aluksen omistaja teki aikarahtaussopimuksen Transfennican kanssa. Transfennica käytti alusta reitillä Rauma–Travemünde–Lyypekki–Halmstad–Lyypekki–Södertälje–Rauma. Tammikuussa 2001 Garden aikarahdattiin United European Car Carriersin liikenteeseen Bremerhavenin, Hangon, Helsingin ja Göteborgin satamien välille. Syyskuussa 2006 Tanskan puolustusministeriö vuokrasi Gardenin ja teki sillä yhden matkan Itämereltä Lähi-itään.
Syyskuun 2006 aikana Dilys Carrier Company ilmoitti ostavansa aluksen. Lokakuussa tapahtui luovutus uudelle omistajalle, joka rekisteröi aluksen nimellä Ella J Saint Vincent ja Grenadiinien lipun alle. Kotisatamaksi tuli Kingstown. Marraskuussa 2006 Ella J aikarahdattiin kuudeksi kuukaudeksi United European Car Carriersin liikenteeseen. Syksyllä 2009 Ella J:n ilmoitettiin olleen myyty romutettavaksi Intiaan.
Aiheesta muualla

Fakta om Fartyg – M/S Bore Sun (ruotsiksi)
Ruuvit löysällä (televisiosarja)

| Ruuvit löysällä> The Fast Show |
| --- | --- |
 Paul Whitehouse laulaja Kenny Valentinena sarjan alkutekstien aikana
Tyyli:  Komedia, sketsisarja
Kestoaika:  Noin 30 minuuttia
Luoja(t):  BBC
Pääosissa:  Charlie Higson Paul Whitehouse Simon Day Mark Williams Caroline Aherne John Thomson Arabella Weir.
Alkuperämaa:   Iso-Britannia
Verkko:   BBC   TV5
Esitetty:  1994 – 2001
Jaksoja:  25
Aiheesta muualla
IMDb 
Ruuvit löysällä (The Fast Show) on Britannian yleisradioyhtiön BBC:n tuottama komediasarja, jonka ideoivat Charlie Higson ja Paul Whitehouse. Sarjaa kuvattiin vuosina 1994–2001. Yhden jakson pituus on noin 30 minuuttia.
Näyttelijät

Komedia- ja sketsisarjoille tyypilliseen tapaan näyttelijät esiintyivät useissa eri rooleissa.
Paul Whitehouse
Charlie Higson
John Thomson
Arabella Weir
Caroline Aherne
Simon Day
Mark Williams
Rhys Thomas
Paul Shearer
Eryl Maynard
Colin McFarlane
Donna Ewin
Louise Brill
Jeff Harding
Aiheesta muualla

BBC – The Fast Show (englanniksi)
Ruuvit löysällä Internet Movie Databasessa (englanniksi)
Rotten Apples

| Rotten Apples The Smashing Pumpkins |
| --- | --- | --- |

Kokoelmalevyn tiedot
 Äänitetty : 1991–2000
 Julkaistu: 20. marraskuuta 2001
 Tuottaja(t): Billy Corgan, James Iha, Flood, Butch Vig, Brad Wood, Ted de Bono, Alan Moulder, Bjorn Thorsrud, Howard Willing
 Tyylilaji: alternative rock
 Kesto: 73.53
 Levy-yhtiö: Virgin
The Smashing Pumpkinsin muut julkaisut
| Machina II/The Friends & Enemies of Modern Music 2000 | Rotten Apples 2001 | Judas 0 2001 |
Rotten Apples on rock-yhtye Smashing Pumpkinsin kokoelma-albumi. Yhdysvalloissa se julkaistiin vuonna 2001 yhdessä Judas 0:n kanssa.
Albumin ironinen nimi tulee yhtyeen singlen "Tonight, Tonight" b-puolesta, ja toimii samalla metaforana yhtyeen uralle. Albumi debytoi 31. sijalla Yhdysvalloissa ja myi toukokuuhun 2005 mennessä 729 000 kappaletta.
Kappaleet

Kaikki kappaleet kirjoittanut Billy Corgan, ellei toisin mainittu.
| --- | --- |
 Yhdysvaltojen versio Siva – 4.21  Rhinoceros – 5.53  Drown – 4.30  Cherub Rock – 4.59  Today – 3.22  Disarm – 3.18  Landslide – 3.10 (säv. Stevie Nicks)  Bullet with Butterfly Wings – 4.17  1979 – 4.23  Zero – 2.41  Tonight, Tonight – 4.15  Eye – 4.54  Ava Adore – 4.21  Perfect – 3.22  The Everlasting Gaze – 4.02  Stand Inside Your Love – 4.13  Real Love – 4.10  Untitled – 3.51 :  Kansainvälinen versio Siva – 4.21  Rhinoceros – 5.53  Drown – 4.30  Cherub Rock – 4.59  Today – 3.22  Disarm – 3.18  Bullet with Butterfly Wings – 4.17  1979 – 4.23  Zero – 2.41  Tonight, Tonight – 4.15  Eye – 4.54  Ava Adore – 4.21  Perfect – 3.22  The Everlasting Gaze – 4.02  Stand Inside Your Love – 4.13  Try, Try, Try – 5.09  Real Love – 4.10  Untitled – 3.51
Kokoonpano

Rick Nielsen – kitara
D’Arcy Wretzky – basso
Melissa Auf der Maur – basso
Matt Walker – rummut
Matt Cameron – rummut
Jimmy Chamberlin – rummut
Kokoonpano > Tuotanto

Billy Corgan – tuottaja, taiteellinen johtaja
Flood – tuottaja
James Iha – tuottaja
Alan Moulder – tuottaja
Bjorn Thorsrud – tuottaja
Butch Vig – tuottaja
Howard Willing – tuottaja
Brad Wood – tuottaja
Ted de Bono – tuottaja
Jennifer Quinn-Richardson – tuotantokoordinaattori
Bon Harris – miksaaja
Howie Weinberg – masteroija
Roger Lian – digitaalinen editointi
Greg Sylvester – taiteellinen johtaja
Lisa Johnson – valokuvat, kansikuva
Michael Lavine – valokuvat
David LaChapelle – valokuvat
Danny Clinch – valokuvat
Melodie McDaniel – valokuvat
Yelena Yemchuk – valokuvaus
Lynne Fischer – valokuvaus
Listasijoitukset > Albumi

| Vuosi | Lista | Sijoitus |
| --- | --- | --- |
| 2001 | Top Canadian Albums | 5 |
| 2001 | New Zealand Album Charts | 5 |
| 2001 | UK Album Charts | 28 |
| 2001 | The Billboard 200 | 31 |
| 2001 | Highest Selling Australian Albums | 99 |
Robot Rock

| ”Robot Rock” Daft Punk |
| --- | --- | --- |

Singlen tiedot
 Albumilta: Human After All
 Äänitetty : 2004
 Julkaistu: 11. huhtikuuta 2005
 Formaatti: CD, 12" vinyyli
 Tekijä(t): Thomas Bangalter Guy-Manuel de Homem-Christo Kae Williams
 Tuottaja(t): Daft Punk
 Tyylilaji: house, electronic rock, dance-rock
 Kesto: 04.47 (Album Version) 3:06 (Radio Edit)
 Levy-yhtiö: Virgin
Daft Punkin muut singlet
| ”Something About Us” 2003 | ”Robot Rock” 2005 | ”Technologic” 2005 |
Robot Rock on Daft Punkin vuonna 2005 julkaistulla albumilla Human After All julkaistu kappale. Se on tyyliltään housea ja siinä on samplattu funkyhtye Breakwaterin kappaletta "Release the Beast". Kappale kestää noin 5 minuuttia ja siitä on tehty singlen lisäksi musiikkivideo.
Ruth Millar

Ruth Laura Millar (s. 1975 Irvine, Skotlanti) on brittiläinen näyttelijä. Hän on näytellyt Jackie Queeniä Life on Mars -televisiosarjassa  ja sen spin-off-jatkosarjassa Ashes to Ashes.
Aiheesta muualla

Ruth Millar Internet Movie Databasessa. (englanniksi)
Maissilapset

Maissilapset voi tarkoittaa seuraavia:
Maissilapset , Stephen Kingin kirjoittama vuoden 1977 kauhunovelli
Maissilapset, novelliin perustuva vuoden 1984 kauhuelokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maissilapset”, voi hakea sivunnimihaulla, laajalla sivunnimihaulla tai tekstihaulla.
Ryysyranta

Ryysyranta voi tarkoittaa ainakin seuraavia:
Ryysyranta, Jooseppi Kenkkusen torpan nimi Ilmari Kiannon romaanissa Ryysyrannan Jooseppi (1924)
”Ryysyranta”, Irwin Goodmanin musiikkikappale vuodelta 1967
Ryysyranta, Irwin Goodmanin kokoelma-albumi vuodelta 1995
Ryysyranta, Irwin Goodmanin Hattulaan vuonna 1969 rakennuttama omakotitalo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ryysyranta”, voi hakea sivunnimihaulla, laajalla sivunnimihaulla tai tekstihaulla.
Manco Cápac

Manco Cápac. Guaman Poman piirros 1600-luvun alulta.
Manco Cápac (ketšuaksi Manqo Qhapaq ’loistava perustaja’) oli inkojen mytologiassa Cuzcon kuningaskunnan myyttinen ensimmäinen kuningas (Cápac, sotaherra).
Inkojen varhaisvaiheista kertovat tarinat ovat enemmän mytologiaa kuin todellisiin tapahtumiin pohjautuvaa historiaa. Tarinoiden päätarkoitus on pyrkiä osoittamaan inkojen johtoaseman oikeutus ja hallitsijoiden jumalallinen syntyperä. Ei tiedetä varmasti, millainen Manco Cápac oli tai oliko häntä ollenkaan olemassa. Perimätiedon mukaan hän saattoi hallita noin vuosina 1198–1228.
Andien vuoristoseutujen myyteissä kansojen esi-isät nousivat esiin maassa olevista onkaloista. Tarujen mukaan Manco Cápac, hänen kolme veljeään ja neljä sisartaan ilmestyivät Cuzcosta etelään sijaitsevan Paqari-tampun keskimmäisestä luolasta. Kahdesta viereisestä luolasta nousi muita ihmisiä, yhteensä kymmenen ryhmää, ja Manco Cápac sisaruksineen johti heidät vuosia kestävälle matkalle. He saapuivat lopulta Cuzcoon ja alistivat seudun asukkaat. Manco Cápac kohosi päälliköksi, hallitsi pitkään, otti käyttöön lait ja lopetti ihmisuhrauksen. Hän nai siskonsa Ocllon ja sai pojan Rocan, josta tuli seuraava Sapa Inca.
Toisen myytin mukaan jumala Viracocha loi Manco Cápacin ja Mama Ocllon Titicacajärvellä. Pariskunnalla oli jumalallinen tehtävä: kulkea pohjoiseen ja asettua mihin kultainen sauva uppoaa. He kävivät useissa paikoissa ja saapuivat lopulta Cuzcoon. Siellä sauva upposi maahan. He asettuivat sinne, Manco Cápac opetti miehiä muokkaamaan maata, rakentamaan kanavia ja järjestämään asioita. Mama Ocllo opetti naisia kutomaan, laittamaan ruokaa ja huolehtimaan lapsista. He toivat mukanaan rauhan, kulttuurin, taiteet ja auringonjumala Intin, joka tarjosi kansalle lämpöä ja voimaa.
Myyteissä Manco Cápac oli auringon jumala Intin poika ja Pachacamacin veli. Häntä itseään palvottiin tulen ja auringon jumalana.
Aiheesta muualla

Kuvia tai muita tiedostoja aiheesta Manco Cápac Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: - | Sapa Inca   | Seuraaja: Sinchi Roca |
Maissisaaret

| Maissisaaret Las Islas del Maíz |
| --- | --- |
 Iso Maissisaari ilmakuvassa.
 Maissisaaret
 Koordinaatit: 12°10′N, 83°2′W 
Valtio:  Nicaragua
Alue:  RACCS
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  12,9 km²
Väkiluku (2005):  7 429
 – Väestötiheys:  575,9 as./km²
Infobox OKVirheellinen NIMI-arvo: 
Maissisaaret (esp. Las Islas del Maíz, engl. Corn Islands) ovat kaksi Nicaraguan saarta, jotka sijaitsevat Karibianmerellä 70 kilometrin päässä Nicaraguan rannikosta. Iso Maissisaari on kooltaan 10 neliökilometriä ja Pieni Maissisaari 2,9 neliökilometriä. Ne muodostavat yhden kahdestatoista eteläisen autonomisen alueen (RACCS) kunnasta.
Maissisaarten kartta.
Molemmat saaret olivat brittihallinnon alaisena 1600-luvulta 1800-luvulle. Merirosvous oli ongelma alueella.
Isolle Maissisaarelle pääsee Bluefieldsistä laivalla (6 tuntia) ja lentokoneella (20 minuuttia) sekä Bilwistä laivalla. Isolta Maissisaarelta Pienelle Maissisaarelle on säännöllinen veneyhteys, matka kestää noin 30 minuuttia. Turismi on saarten tärkeä elinkeino. Rannikot tarjoavat hyvät kalastus-, sukellus- ja snorklausmahdollisuudet. Saarten edustalla ovat Nicaraguan tärkeimmät koralliriutat..
Asukkaita on noin 7 000. He puhuvat kreolienglantia, englantia ja espanjaa.
Aiheesta muualla

Kuvia tai muita tiedostoja aiheesta Maissisaaret Wikimedia Commonsissa
Reija Lang

Reija Lang (s. 1963 Karhula) on suomalainen jazz-vokalisti ja sanoittaja. Hän on toiminut jazzin parissa 1990-luvun lopusta lähtien ja esittää musiikkia mainstream jazzista free jazziin.
Taustaa

Lang on opiskellut Grammy-voittaja Mark Murphyn johdolla Yhdysvalloissa. Lisäksi hän on suorittanut opintoja Helsingin Pop & Jazz Konservatoriossa sekä Sibelius-Akatemian avoimessa yliopistossa. Lang on osallistunut kansainvälisiin jazz workshopeihin Nancy Maranon, Madeline Eastmanin, Jay Claytonin, Sheila Jordanin ja Donna McElroyn johdolla.
Yhtyeet

Reija Lang on tehnyt konserttiproduktioita ja levytyksiä seuraavien muusikoiden kanssa:
Lang & Luolajan-Mikkola/Transit (Mikko-Ville Luolajan-Mikkola, Kari Ikonen, Ville Herrala, Mikko Hassinen/Alexi Tuomarila, Tuomas Timonen)
Reija Lang Trio/Soundoscope (Mikko-Ville Luolajan-Mikkola, Petri Krzywacki)
ZOGA (Mikko-Ville Luolajan-Mikkola, Jouni Koponen a.k.a Otzir Godot)
Burn Out Mama/Out of Office (Mika Mylläri, Ed Jones, Geoff Gascoyne, Orphy Robinson), Reija Lang New Trio/Blood of Joy (Mikko-Ville Luolajan-Mikkola, Jarno Kukkonen)
Reija Lang & Miehistö/Uuden Oodi (Heikki Tuhkanen, Seppo Kantonen, Eero Tikkanen, André Sumelius)
Lang on esiintynyt kotimaan esiintymisten lisäksi festivaaleilla ja klubeissa Japanissa, Kiinassa, Venäjällä, Virossa ja Ruotsissa.
Big band -produktiot

Lang tunnetaan myös big band -produktioiden konseptoijana. Produktioihin lukeutuvat vuonna 2007 Mika Myllärin sovittama Tribute to Anita O'Day , vuonna 2011 Uwe Steinmetzin sovittama moderni gospelteos big bandille Every Time I Feel The Spirit  ja vuonna 2013 Nancy Wilsonin ja Cannonball Adderleyn musiikin inspiroima produktio Erno Tiittasen sovittamana .
Sanoitukset

Lang on sanoittanut englanniksi Wayne Shorterin, Eric Dolphyn ja Mal Waldronin instrumentaalikappaleita vuonna 2005 julkaistulle Transit-levylle . Hän on myös sanoittanut englanniksi Ed Jonesin, Geoff Gascoynen ja Orphy Robinsonin sävellyksiä vuonna 2009 julkaistulle Out of Office -levylle 
. Kotimaisten säveltäjien teoksiin hän on tehnyt englanninkielisiä sanoituksia Mikko-Ville Luolajan-Mikkolalle, Mika Myllärille, Jarno Kukkoselle ja Alexi Tuomarilalle - ja suomalaisia sanoituksia Seppo Kantoselle, Mikko Innaselle ja André Sumeliukselle.
Luottamustehtävät

Reija Lang on aktiivinen jazzvaikuttaja. Hän on Suomen Muusikkoyrittäjät ry:n hallituksen jäsen (2013-) . Lang on toiminut aiemmin myös Jazzmuusikot ry:n puheenjohtajana (2008-2012).  Reija Lang tunnetaan myös jazz-klubien ja -tapahtumien tuottajana, mm. Albertin Kellari, Bio Rex Jazz Terazz, Nyyrikki .
Palkinnot

Lady Summertime -jazzlaulukilpailun voittaja vuonna 2002 .
Diskografia

Reija Lang & Miehistö: Uuden Oodi 2013
Reija Lang New Trio: Blood Of Joy 2013
Reija Lang & Arricone Big Band, with special guest Riku Niemi 2013
Reija Lang Trio: Soundoscope 2010
Burn Out Mama: Out of Office 2009
Lang & Luolajan-Mikkola: Transit 2005
Aiheesta muualla

Reija Langin kotisivut
Reija Lang JazzFinland.fi:ssä
Reija Lang Meteli.netissä
Lykurgos (Traakia)

Hulluuden riivaama Lykurgos hyökkää puolisonsa kimppuun (noin 350–340 eaa.).
Lykurgos (m.kreik. Λυκοῦργος) oli kreikkalaisessa mytologiassa edonialaisten kuningas Traakiassa ja Dryaan poika. Hän kielsi Dionysos-kultin, ja kuultuaan Dionysoksen olevan valtakunnassaan hän vangitutti tämän seuraajat, mainadit. Dionysos pakeni ja sai turvapaikan Thetiin luona.
Dionysos rankaisi Lykurgosta mielipuolisuudella. Apollodoros kertoo, että Lykurgos tappoi poikansa silpoen tältä raajat irti kirveellä, koska luuli tätä viiniköynnökseksi, Dionysokselle pyhitetyksi kasviksi. Lisäksi Dionysos lähetti maahan kuivuuden niin pitkäksi aikaa kuin Lykurgos jätettiin rankaisematta teostaan. Tämä johti siihen, että alamaiset surmasivat kuninkaansa revityttämällä tämän raajat irti villihevosilla päästäkseen eroon kuivuudesta.
Hyginuksen versiossa Lykurgos tappoi hulluudessaan sekä poikansa että vaimonsa ja leikkasi jalkansa irti, koska luuli sitä viiniköynnökseksi. Lopuksi Dionysos syötti tämän panttereilleen.
Sofokles puolestaan antaa ymmärtää, että Lykurgos ainoastaan suljettiin vangiksi luolaan Dionysoksen käskystä, kunnes hänen raivonsa laantui.
Robot Wars

Robot Wars -areena
Robot Wars on brittiläinen viihdesarja, jossa ihmisten rakentamat robotit taistelevat toisiaan vastaan. Tavoitteena on työntää vastustaja ”kaivoksi” kutsuttuun automaattiseen kuoppaan, kipata se yli laidan, halvaannuttaa se tai saada tuomareilta enemmän pisteitä. Robottien aseena on esimerkiksi kippejä, piikkejä, hakkuja, pihtejä, leukoja, sirkkeleitä ja pyöriviä levyjä. Jos molemmat robotit ovat voimissaan ajan loputtua, tuomarit ratkaisevat voittajan. Tuomio perustuu tyyliin, ohjaukseen, tuhoihin ja hyökkäävyyteen. Ohjelman vakiohenkilöitä ovat Craig Charles, Philippa Forrester ja Jonathan Pierce.
Taistelun hankaloittamiseksi areenalla vaanii viisi kotirobottia: Pihdeillä ja liekinheittimellä varustettu Kersantti Bash, vauhtipyörän ja torahampaat omistava Matilda, hakullinen ja kauhallinen Shunt, sirkkelillä ja pihdeillä aseistautunut Dead Metal ja Sir Killalot, jolla on pihdit ja peitsi.
Robot Wars on ollut erittäin suosittu tv-sarja maailmalla. Oli olemassa myös Robot Wars Club, johon Robot Wars -fanit voivat liittyä. Suomessa sarjaa on näytetty Subtv:llä.
Robot Wars turnausten mestareita ovat RoadBlock, Panic Attack, Chaos 2 (kaksi kertaa), Razer, Tornado ja Typhoon 2. Tämän lisäksi Razer on voittanut maailmanmestaruuden kahdesti.
| Yhdistyneen kuningaskunnan mestaruus> Turnaus | Yhdistyneen kuningaskunnan mestaruus> Kulta | Yhdistyneen kuningaskunnan mestaruus> Finalistit | Yhdistyneen kuningaskunnan mestaruus> Finalistit | Yhdistyneen kuningaskunnan mestaruus> Finalistit |
| --- | --- | --- | --- | --- |
| Ensimmäinen sota | Roadblock | Bodyhammer, Cunning Plan, Recylopse, Robot The Bruce, T.R.A.C.I.E. | Bodyhammer, Cunning Plan, Recylopse, Robot The Bruce, T.R.A.C.I.E. | Bodyhammer, Cunning Plan, Recylopse, Robot The Bruce, T.R.A.C.I.E. |
| Turnaus | Kulta | Hopea | Pronssi | Neljäs sija |
| Toinen sota | Panic Attack | Cassius | Roadblock | Killertron |
| Kolmas sota | Chaos 2 | Hypno-Disc | Firestorm | Steg-O-Saw-Us |
| Neljäs sota | Chaos 2 | Pussycat | Stinger | Hypno-Disc |
| Viides sota | Razer | Bigger Brother | Firestorm | Hypno-Disc |
| Kuudes sota | Tornado | Razer | Firestorm | Terrorhurtz |
| Seitsemäs sota | Typhoon 2 | Storm 2 | Tornado | X-Terminator |
Maailmanmestaruus
| Mestaruus | Kulta | Hopea | Semifinalistit | Semifinalistit |
| Ensimmäinen maailmanmestaruus | Razer (Englanti) | Behemoth (Englanti) | 101 (Englanti) | Diotoir (Irlanti) |
| Toinen maailmanmestaruus | Razer (UK) | Drillzilla (USA) | Manta (USA) | Tornado (UK) |
| Kolmas maailmanmestaruus | Storm 2 (UK) | Supernova (Sri Lanka) | Crushtacean (Etelä-Afrikka) | Tough As Nails (Alankomaat) |
Mitalitaulukko

| Nro | Robotti | Kultaa | Hopeaa | Pronssia | Neljäs sija |
| --- | --- | --- | --- | --- | --- |
| 1 | Razer | 3 | 1 | 0 | 0 |
| 2 | Chaos 2/Robot the Bruce | 2 | 0 | 1 | 0 |
| 3 | Storm 2 | 1 | 1 | 0 | 0 |
| 4 | Tornado | 1 | 0 | 1 | 0 |
| 4 | Roadblock | 1 | 0 | 1 | 0 |
| 5 | Pussycat/Bodyhammer | 0 | 2 | 0 | 0 |
| 6 | Panic Attack | 1 | 0 | 0 | 0 |
| 6 | Typhoon 2 | 1 | 0 | 0 | 0 |
| 8 | Firestorm | 0 | 0 | 3 | 0 |
| 9 | Hypno-Disc | 0 | 1 | 0 | 2 |
| 10 | Cassius/Recyclopse | 0 | 1 | 0 | 1 |
| 11 | Supernova | 0 | 1 | 0 | 0 |
| 11 | Bigger Brother | 0 | 1 | 0 | 0 |
| 11 | Drillzilla | 0 | 1 | 0 | 0 |
| 11 | Behemoth | 0 | 1 | 0 | 0 |
| 15 | Stinger | 0 | 0 | 1 | 0 |
| 16 | X-Terminator | 0 | 0 | 0 | 1 |
| 16 | Terrorhurtz | 0 | 0 | 0 | 1 |
| 16 | Steg-O-Saw-Us | 0 | 0 | 0 | 1 |
| 16 | Killertron | 0 | 0 | 0 | 1 |
Razer
Ruth Reese

| Ruth Reese |
| --- | --- |
 Reese vuonna 1959.
Henkilötiedot
Syntynyt: 28. helmikuuta 1921 Alabama, Yhdysvallat
Kuollut: 20. tammikuuta 1990 (68 vuotta) Oslo, Norja
Ammatti:  laulaja
Puoliso:  Paul Shetelig (vih. 1962)
Ruth Reese (28. helmikuuta 1921 Alabama, Yhdysvallat – 20. tammikuuta 1990 Oslo, Norja) oli alun perin yhdysvaltalainen, vuonna 1960 Norjaan muuttanut afroamerikkalainen laulaja. Hän levitti uudessa kotimaassaan tietoisuutta Yhdysvaltojen kansalaisoikeusliikkeestä ja afroamerikkalaisesta kulttuurista muun muassa vuonna 1972 julkaisemallaan kirjalla Lang svart vei.
Elämä ja ura

Reese syntyi Alabamassa ja muutti lapsena Chicagoon, jossa hän lauloi kirkkokuorossa. Vanhemmilla ei ollut varaa maksaa Reesen jatko-opintoja, mutta käymällä opiskelun ohella töissä Reese suoritti musikaalisen tutkinnon Northwestern-yliopistossa. Tämän jälkeen hän muutti New Yorkiin ja harjoitteli laulamista, kunnes esiintyi ensimmäistä kertaa konsertissa vuonna 1952 ja muutti Englantiin. Reese alkoi tehdä konserttikiertueita Euroopassa ja Yhdysvalloissa. Norjassa hän esiintyi ensimmäistä kertaa vuonna 1956. Neljä vuotta myöhemmin hän muutti Osloon ja meni 1962 naimisiin kirjakauppias Paul Sheteligin kanssa. Oslossa Reese työskenteli laulunopettajana.
Reesen mukaan nimetty aukio Oslossa Grünerløkkan kaupunginosassa.
Aiheesta muualla

Kuvia tai muita tiedostoja aiheesta Ruth Reese Wikimedia Commonsissa
Ruskokonnakala

| Ruskokonnakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Konnakalat Batrachoidiformes
Heimo::  Konnakalat Batrachoididae
Suku::  Amphichthys
Laji::  cryptocentrus
Kaksiosainen nimi
 Amphichthys cryptocentrus  (Valenciennes, 1837) 
Katso myös
   Ruskokonnakala Wikispeciesissä   Ruskokonnakala Commonsissa 
Infobox OKVirheellinen NIMI-arvoIUCN-testi OK: 
Ruskokonnakala (Amphichthys cryptocentrus) on konnakaloihin kuuluva kalalaji. Lajia tavataan Atlantin länsiosista.
Koko ja ulkonäkö

Ruskokonnakala voi kasvaa suurimmillaan noin 40 cm pitkäksi ja tyypillinen pituus on noin 25 cm. Laji on ruumiinmuodoltaan suuri- ja litteäpäinen ja ruumis kapenee pyrstöä kohden. Päässä on useita tuntosäikeitä. Ruskokonnakala on väriltään kellertävän ruskea ja ruumiissa on mustia laikkuja, vatsa on vaalea. Kalan selkäevässä on ruskeita ja keltaisia juovia.
Levinneisyys ja elintavat

Ruskokonnakalan levinneisyysalue ulottuu Panamasta Brasiliaan. Lajin elinympäristöä ovat rannikoiden koralliriutat ja kivikkoiset alueet matalissa vesissä. Ruskokonnakalan ravintoa ovat nilviäiset ja äyriäiset. Kala söi lähes yksinomaan Diadema antillarum -merisiilejä mutta merisiilikanta romahti lähes kokonaan vuonna 1983, minkä jälkeen ruskokonnakalat joutuivat sopeutumaan uuteen ravintoon. Ruskokonnakala kutee ympärivuotisesti. Koiraat houkuttelevat naaraita tekemällä erikoistuneella uimarakollaan murisevia, raakkuvia ja röhkiviä ääniä. Laji kutee vuorovesilammikoihin ja koiras vartioi munia ja kuoriutuneita poikasia.
Ruskokonnakala on vapaa-ajankalastuksen kohde.
Lykätty tarpeen tyydytys

Lykätty tarpeen tyydytys on tilanne, jolloin on kestettävä väliaikainen epämukavuus. Tutkimuksissa on havaittu, että lapsilla, jotka kykenevät sietämään väliaikaisen epämukavuuden, on aikuisena parempi itsekuri, mikä auttaa menestymään opiskelussa ja työelämässä.
Ruotsi yleisurheilun sisäratojen maailmanmestaruuskilpailuissa 2008

Ruotsi osallistui Valencian sisäratojen MM-kisoihin 2008. Joukkue julkistettiin 25. helmikuuta 2008.